The Tower of Babel (Genesis 11: 1-9)
Akan / Twi / Fante
Akuapem Twi orthography
- Saa bere no na asase sofo nyinaa ka kasa biako na na wɔwɔ nsɛmfua koro.
- Bere a wɔde wɔn ani kyerɛɛ apuei no, wɔkɔtoo asasetaw bi wɔ Sinar asase so, na wɔtenaa hɔ.
- Ɛnna wɔkeka kyerɛɛ wɔn ho sɛ: “Hwɛ! Momma yɛnyɛ birikisi mfa ogya ntõ.” Enti birikisi bɛyɛɛ abo maa wɔn, na wɔde kootaa hyehyɛe.
- Ɛnna wɔsan kae sɛ: “Hwɛ! Momma yɛnkyekye kurow kɛse na yɛnto abantenten a n’atifi bedu soro, na yennye din, na yɛammɔ anhwete asase nyinaa so.”
- Afei Yehowa bɛhwɛɛ kurow a adesamma rekyekye ne abantenten a wɔreto no.
- Na Yehowa kae sɛ: “Hwɛ! Wɔyɛ nnipa biako na wɔka kasa biako, na nea wɔafi ase reyɛ ni. Biribiara nni hɔ a wɔpɛ sɛ wɔyɛ a wontumi nyɛ. 7 Hwɛ! Ma yensian nkɔyɛ wɔn kasa basabasa na obiara ante ne yɔnko kasa.”
- Enti Yehowa bɔɔ wɔn hwetee asase so nyinaa, na wogyaee kurow no kyekye.
- Eyi nti na wɔbɛfrɛɛ hɔ Babel, efisɛ ɛhɔ na Yehowa yɛɛ asase nyinaa kasa basabasa, na efi hɔ na Yehowa bɔɔ wɔn hwetee asase so nyinaa.
From: Kyerɛw Kronkron – Wiase Foforo Nkyerɛase
Asante Twi orthography
- Saa berɛ no na asase sofoɔ nyinaa ka kasa baako na na wɔwɔ nsɛmfua korɔ.
- Berɛ a wɔde wɔn ani kyerɛɛ apueeɛ no, wɔkɔtoo asasetamaa bi wɔ Sinar asase so, na wɔtenaa hɔ.
- Ɛnna wɔkeka kyerɛɛ wɔn ho sɛ: “Hwɛ! Momma yɛnyɛ birikisi mfa gya ntõ.” Enti birikisi bɛyɛɛ aboɔ maa wɔn, na wɔde kootaa hyehyɛeɛ.
- Ɛnna wɔsan kaa sɛ: “Hwɛ! Momma yɛnkyekyere kuro kɛseɛ na yɛnto abantenten a n’atifi bɛduru soro, na yɛnnye din, na yɛammɔ anhwete asase nyinaa so.”
- Afei Yehowa bɛhwɛɛ kuro a adasamma rekyekyerɛ ne abantenten a wɔretoɔ no.
- Na Yehowa kaa sɛ: “Hwɛ! Wɔyɛ nnipa baako na wɔka kasa baako, na deɛ wɔafiri aseɛ reyɛ nie. Biribiara nni hɔ a wɔpɛ sɛ wɔyɛ a wɔntumi nyɛ.
- Hwɛ! Ma yɛnsiane nkɔyɛ wɔn kasa basabasa na obiara ante ne yɔnko kasa.”
- Enti Yehowa bɔɔ wɔn hwetee asase so nyinaa, na wɔgyaee kuro no kyekyerɛ.
- Yei nti na wɔbɛfrɛɛ hɔ Babel, ɛfiri sɛ ɛhɔ na Yehowa yɛɛ asase nyinaa kasa basabasa, na ɛfiri hɔ na Yehowa bɔɔ wɔn hwetee asase so nyinaa.
From: Kyerɛw Kronkron – Wiase Foforo Nkyerɛase
Information about Akan
Tower of Babel in Niger-Congo languages
Akan (Twi/Fante),
Bemba,
Chichewa,
Efik,
Ewe,
Fula(ni),
Igbo,
Kinyarwanda,
Kirundi,
Lingala,
Ndebele,
Northern Sotho,
Shona,
Southern Sotho,
Swahili,
Tsonga,
Tswana,
Wolof,
Xhosa,
Yoruba,
Zulu
Tower of Babel in other languages
Learn Chinese Characters with the Omniglot Chinese app
afr_Latn ind_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn eng_Latn eng_Latn ind_Latn bem_Latn nya_Latn hau_Latn xho_Latn kmb_Latn ibo_Latn bam_Latn run_Latn lin_Latn sot_Latn sot_Latn sot_Latn sot_Latn vec_Latn tso_Latn vec_Latn wol_Latn kac_Latn yor_Latn kon_Latn eng_Latn eng_Latn